Document ID: /roh_data/filtered/fineweb-2-filterrobots_roh.jsonl.gz/69894

Naziunal/Internaziunal - Ina victoria fadiusa per la Svizra
A la fin da la qualificaziun per il campiunadi europeic ha la squadra naziunala svizra da ballape gudagnà cunter l'Estonia cun 1:0. L'autogol dal chapitani da l'Estonia Ragnar Klavan en la 94avla minuta ha purtà la decisiun en la partida.
La squadra svizra da Vladimir Petkovic ha dischillusiunà a Tallin. En emprima lingia ha il goli Marwin Hitz procurà che la Svizra n'incassia nagin gol. E bleras pussaivladads da far gols n’han ils Svizzers era betg gì.
La Svizra era gia sa qualifitgada il venderdi passà per ils campiunadis europeics il 2016 en la Frantscha.